DIVINA-COMEDIA-TA-WEB	Voi, donc, que sàpies qu’er aute viatge que baishè en prigond Lunfèrn encara non s’auien esbauçat aguestes pèires; mès un shinhau abans (se non sò enganhat) de qué venguesse aqueth que li treiguec a Dite era grana presa deth prumèr cercle, tremolèc era impura val tan prigondaments pertot, que creiguí veir er univèrs en tot sénter aqueth amor, que per eth d’auti creigueren qu’eth mon auie tornat un aute còp a negar-ser en caòs; e alavetz siguec quan aguesta anciana ròca s’estronhèc per tan diuèrsi lòcs.